laion/Wikipedia-Exotic huggingface dataset:
בן רפפורט

בן רפפורט (באנגלית: Bennett Eli Rappaport; נולד בסביבות 1985-1986) הוא שחקן קולנוע וטלוויזיה יהודי-אמריקאי. רפפורט נולד בארלינגטון, טקסס, והיה פעיל באמנויות (ציור ונגינה בגיטרה) במהלך ילדותו. הוא גדל בדת היהודית, וזהותו היהודית חשובה לו. הוא למד בתיכון קליין ליד יוסטון. רפפורט פיתח עניין במשחק בגיל חמש עשרה. הוא סיים את לימודיו בבית הספר ג'וליארד בניו יורק במגמתד משחק. הוא היה חתן פרס מישל וסוריה סן-דני שמוענק לתלמידי ג'וליארד, שהוא הכבוד הגבוה ביותר של המחלקה לדרמה. הוא מתגורר בסטודיו סיטי, לוס אנג'לס . רפפורט הופיע בפרסומת לחג "תכשיטי קיי", פרסומת ידועה כי אשר הציגה באופן בולט שפת סימנים ודמות חירשת. בשנת 2010 לוהק רפפורט לתפקיד הראשי בתור טוד דמפסי בקומדיית המצבים, "Outsourced". התפקיד סימן את עבודת המשחק הראשונה של רפפורט על המסך. רפפורט הופיע בעבר בהפקות תיאטרון ובמה. בשנת 2012 שיחק בסרט הקולנוע קומקום הנחושת לצד אלקסיס בלדל. בשנת 2013 החל לשחק בסדרת הטלוויזיה האישה הטובה, לצד מאט זוקרי וג'וליאנה מרגוליס. הוא שיחק בסדרה את עו"ד קארי זפס. בשנת 2016 שיחק במחזה כנר על הגג בברודוויי. בשנת 2017 שיחק בשני פרקים במיני סדרת הטלוויזיה מלחמת וייטנאם. שנה לאחר מכן שיחק בתפקיד ראשי בסרט הקולנוע "Ask For Jane"' ובסרט הקולנוע "Landing Up". בשנת 2020 שיחק בסדרת הטלוויזיה, למען העם שהופקה בחברת שונדלנד. בשנת 2022 גילם את בילי מקפרלנד (אנ'), בפרק הרביעי במיני סדרה להמציא את אנה, גם היא בהפקת שונדלנד. מקפרלנד, נוכל אמריקאי ועבריין מורשע שהיה שותף להקמת פסטיבל Fyre. הוא הונה משקיעים ב-27.4 מיליון דולר על ידי שיווק ומכירת כרטיסים לפסטיבל ולאירועים אחרים מדיה וקבצים בנושא בן רפפורט בוויקישיתוף בן רפפורט, במסד הנתונים הקולנועיים IMDb (באנגלית) בן רפפורט, באתר MusicBrainz (באנגלית) "Ben Rappaport". TV Guide. נבדק ב-8 בספטמבר 2021. {{cite web}}: (עזרה) Sudhalter, Michael (19 בנובמבר 2010). "Klein High graduate is the lead actor on a new NBC sitcom". Houston Chronicle. נבדק ב-13 ביוני 2019. {{cite web}}: (עזרה) Miller, Gerri (בנובמבר 2010). "Ben Rappaport: Straight from the Source". BabagaNewz. אורכב מ-המקור ב-2010-11-13. נבדק ב-2010-11-11. {{cite news}}: (עזרה) Cutler, Jacqueline (30 בספטמבר 2010). "Celebrity Scoop: Ben Rappaport". Zap2It. אורכב מ-המקור ב-5 באוקטובר 2010. נבדק ב-2010-11-08. {{cite web}}: (עזרה) "Ben Rappaport Stars In New NBC Comedy 'Outsourced'". WPIX. 2010-10-14. אורכב מ-המקור ב-2010-11-04. נבדק ב-2010-10-14. "kay jewelers commercial". YouTube. 2008-12-13. אורכב מ-המקור ב-2021-12-21. נבדק ב-2013-01-02. Martindale, David (2010-09-22). "Five questions with Ben Rappaport of NBC's new 'Outsourced'". Fort Worth Star-Telegram. אורכב מ-המקור ב-2010-11-08. נבדק ב-2010-10-14. Peter Debruge, Variety, Variety, ‏3 במרץ 2013 Michael Ausiello, TVLine, TVLine, ‏1 ביוני 2013 Brittney Mack, Alexandra Silber, Presley Ryan, More to Lead I Wish: The Roles That Could Have Been at Feinstein's/54 Below, ‏2 בundefined 2022 Sarah Sicard, ‘Modern Love’ episode features Marine battling PTSD, and of course, Jody, Marine Corps Times, ‏2 ביולי 2021 Chris Gore, Ask For Jane, Film Threat, ‏4 באפריל 2019 Denise Petski, Deadline, Deadline, ‏5 באוגוסט 2016 Inventing Anna: Did Anna Sorokin Cross Paths With the Fyre Fest Guy?, MovieMaker Magazine, ‏5 בינואר 2022 "Unburying the Vietnam War". www.washingtonpost.com. 2017-09-18. נבדק ב-2017-09-25.
הנני, אבי (ספר)

הנני, אבי (בגרמנית: Hier bin ich, mein Vater) הוא ספר של הסופר האוסטרי יהודי פרידריך טורברג. הספר שיצא לאור ב-1948, שנים ספורות לאחר תום מלחמת העולם השנייה והשואה, מספר על פסנתרן יהודי מווינה שנסחט על ידי פקיד גסטאפו בניסיון לחלץ את אביו מדכאו. במהלך הספר מתעמת הגיבור עם דילמות בנוגע ליחסיו עם אביו וזהותו, בפרט זהותו היהודית. ב-1970 עובד הספר לסרט טלוויזיה. ב-1982 תורגם הספר לעברית על ידי נילי מירסקי, ויצא לאור בהוצאת עם עובד בשם "הנני, אבי". לאחר מלחמת העולם השנייה, מגיע לפריז המספר הלא ידוע, ככל הנראה אינטלקטואל אוסטרי יהודי (כמו טורברג עצמו). במהלך ביקורו נתקל במשפטן מקומי שסייע לו בגלותו בצרפת לאחר האנשלוס, וזה מציע לו לקרוא מחברות של אסיר – יומן של אוסטרי יהודי שנכלא בצרפת טרם המלחמה. יומן זה, של פסנתרן וינאי ששמו אוטו מאייר, גולל את תולדות חייו עד להגיעו למעצר בצרפת. הוא מתחיל מילדותו כבן יחיד בצל מלחמת העולם הראשונה שבה אביו השתתף כרופא גדודי, מות אימו ממחלה, לימודיו בבית ספר לצד התנכלויות אנטישמיות, איבוד בתוליו לנערה גויה ולימודיו בפריז לאחר סיום הגימנסיה. בהמשך חייו, חוזר אוטו לוינה לסייע לאביו המבוגר, שם הם חווים עימותים ויחסים מעורבים: אביו רוצה שבנו יאמץ אורח חיים בורגני ומסודר, בעוד שהבן חי בשגרה בוהמית של עבודות מזדמנות וישיבה בבתי קפה בלילות. אוטו נותר אדיש למאורעות הפוליטיות שחלו סביבו באוסטריה של שנות ה-30, זאת עד לליל הבדולח: ביום זה ניצל משילוח למחנה ריכוז בזכות סוכן גסטאפו שהכירו מבית הספר, זאת למרות שהתעמתו בנעוריהם על רקע אנטישמי. למרות שאוטו ניצל, באותו היום נשלח אביו לדכאו. בניסיון לחלצו, אוטו מנסה לנצל את היכרותו עם סוכן הגסטאפו, אולם זה האחרון סוחט אותו לצורך ביצוע משימות ריגול שונות בקרב יהודי וינה, מתנגדים פוליטיים ופושעים. לאחר שאוטו מגלה ממאהבת בעלת קשרים שאביו כנראה מת במחנה הריכוז ולפיכך אין טעם לסייע לנאצים, הוא אינו מגלה זאת לסוכן אלא נענה למשימה נוספת – איתור גולים פוליטיים בפריז. בפריז, אוטו ממשיך לסייע לגסטאפו אולם במקביל פונה למודיעין הצרפתי. אלה האחרונים לא מגלים בו עניין רב כמרגל כפול עבורם, ולבסוף הגסטאפו מלשינים עליו למשטרה הצרפתית על שהייה ללא אשרה והוא נעצר. בכלא הצרפתי, אוטו מתאבד לאחר כתיבת המחברות אודות חייו והדילמות שחווה על רקע זהותו היהודית, ימים ספורים טרם פריצת מלחמת העולם השנייה. שואת יהודי אוסטריה עמוד האינטרנט על הספר באתר של הוצאת עם עובד
קורפוס הלנדווהר

קורפוס הלנדווהר (בגרמנית: Landwehrkorps) היה קורפוס של צבא הקיסרות הגרמנית במלחמת העולם הראשונה. קורפוס הלנדווהר הוקם עם פרוץ המלחמה באוגוסט 1914 כחלק מגיוס הצבא. בתחילה פיקד עליו גנרל חיל הרגלים רמוס פון ווירש, שהוחזר מפרישה. הקורפוס נותר פעיל עד סוף המלחמה. עם היווצרותו, באוגוסט 1914, הורכב קורפוס הלנדווהר משתי דיוויזיות, שהיו מורכבות מיחידות קו שלישי. דיוויזיית הלנדווהר ה-3 הוקמה מיחידות שנלקחו ממחוז הקורפוס ה-5 (מחוז פוזן ושלזיה התחתית) ודיוויזיית הלנדווהר ה-4 הוקמה מיחידות שנלקחו ממחוז הקורפוס ה-6 (מחוז שלזיה, במיוחד שלזיה עילית). הוא כלל 34 גדודי חי"ר (הרבה יותר מהנורמה), רק ארבע כיתות מקלעים (שמונה מקלעים), תשעה גדודי פרשים, ארבע סוללות ארטילריה שדה (24 תותחים) ושתי פלוגות הנדסה. עם הגיוס, קורפוס הלנדווהר הוצב תחת פיקוד הארמייה השמינית בחזית המזרחית. בעוד הארמייה השמינית רוכזה בפרוסיה המזרחית, קורפוס הלנדווהר הוצב בשלזיה עילית. ב-4 בספטמבר 1914, הוא עבר תחת פיקודה של הארמייה האוסטרו-הונגרית הראשונה. עקב אבדות שספגה דיוויזיית הלנדווהר ה-4 בקרב טרנווקה (7–9 בספטמבר 1914), צומצמו רגימנט הרגלים ה-11 וה-51 של הלנדווהר לגדוד בודד כל אחד; רגימנט הרגלים ה-22 וה-23 של הלנדווהר צומצמו לשני גדודים כל אחד. ב-14 בספטמבר 1914 פורקו גדודי התחלופה של חטיבת התחלופה ה-21 וכוח האדם שלהם שימש להחליף אבדות קרב בגדודים הבאים: גדוד התחלופה של חטיבה 21 נקלט בגדוד ה-2, רגימנט הרגלים ה-51 של הלנדווהר גדוד התחלופה של חטיבה 22 נקלט בגדוד ה-2, רגימנט הרגלים ה-11 של הלנדווהר גדוד התחלופה של חטיבה 23 נקלט בגדוד ה-2, רגימנט הרגלים ה-51 של הלנדווהר גדוד התחלופה של חטיבה 24 נקלט בגדוד ה-2, רגימנט הרגלים ה-11 של הלנדווהר גדוד התחלופה של חטיבה 78 נקלט בגדוד ה-2, רגימנט הרגלים ה-78 של הלנדווהר ב-25 בספטמבר 1914 פורקו גם גדודי התחלופה של חטיבת התחלופה ה-17: גדוד התחלופה של חטיבה 17 נקלט בגדוד ה-3, רגימנט הרגלים ה-23 של הלנדווהר גדוד התחלופה של חטיבה 18 נקלט בגדוד ה-3, רגימנט הרגלים ה-51 של הלנדווהר גדוד התחלופה של חטיבה 19 נקלט בגדוד ה-3, רגימנט הרגלים ה-22 של הלנדווהר גדוד התחלופה של חטיבה 20 נקלט בגדוד ה-3, רגימנט הרגלים ה-22 של הלנדווהר גדוד התחלופה של חטיבה 77 נקלט בגדוד ה-3, רגימנט הרגלים ה-11 של הלנדווהר קורפוס הלנדווהר הצטרף לארמייה התשיעית ב-24 בספטמבר 1914, כמה לחמה במהלך הקרב על הוויסלה. בשנת 1915 לחמה הקורפוס בקרבות שונים בחזית המזרחית, ובקיץ 1916 הגנה בגבורה נגד מתקפת ברוסילוב הרוסית. לאחר הסכם ברסט ליטובסק נותר הקורפוס כחיל כיבוש באוקראינה, ולאחר מכן בליטא ובבלארוס, ובאוגוסט 1919 פורק הקורפוס. לקורפוס הלנדווהר היו המפקדים הבאים במהלך קיומו: רמוס פון ווירש (2 באוגוסט 1914–3 בדצמבר 1914) גץ פון קניג (3 בדצמבר 1914–23 בספטמבר 1916) גינטר פון קירכבך (23 בספטמבר 1916–23 באפריל 1917) ארתור פון ברייצקה (23 באפריל 1917–אוגוסט 1919) Cron 2002, p. 88 The Prussian Machine Accessed: 23 March 2012 Cron 2002, p. 52 Busche 1998, p. 131 German War History Accessed: 13 April 2012 The Prussian Machine Accessed: 13 April 2012 Cron 2002, p. 400
הקורפוס ה-61 (האימפריה הגרמנית)

הקורפוס ה-61 (בגרמנית: Generalkommando zbV 61 היה קורפוס של צבא הקיסרות הגרמנית במלחמת העולם הראשונה. הוקם בנובמבר 1916 ועדיין היה קיים בתום המלחמה. הקורפוס ה-61 הוקם בנובמבר 1916. עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות. הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung). הקורפוס ה-61 נפרס בבלקן והיה חלק מהארמייה ה-11 הגרמנית, אם כי כלל בעיקר כוחות בולגריים, ולחם בחזית המקדונית עד סוף המלחמה. על הקורפוס ה-61 פיקד לאורך כל קיומו הגנרל קרל זורן. Cron 2002, p. 89 Note that Corps (z.b.V.) were designated with Arabic, not Roman, numerals. General Commands for Special Use Generalkommandos zur besonderen Verwendung (Genkdo z.b.V.) Cron 2002, p. 87 "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. {{cite web}}: (עזרה) "German War History". נבדק ב-30 באוקטובר 2012. {{cite web}}: (עזרה)
תיאור הבחנה

תיאור הבחנה (בערבית: تَمْيِيز, תעתיק מדויק: "תַמְיִיז", קרוי גם בשם مُمَيِّز, תעתיק מדויק: "מֻמַיִּז") הוא מונח בתורת התחביר, שבמסגרתו מוצב שם עצם לא מיודע אחרי הנושא, שתפקידו להגדיר את הנושא. בתיאור ההבחנה נעשה שימוש בעיקר בערבית באמצעות יחסת המושא הישיר. השימוש מבוצע במקרים מסוימים, כגון אחרי ערך היתרון (למשל במשפט "هُوَ اَكْبَر مِنْكَ سِنًا", תעתיק מדויק: "הֻוַּ אַכְּבַּר מִנְכַּ סִנַן", תרגום מילולי: "הוא מבוגר ממך בגיל (בשנים)"). Wright, William, A Grammar of The Arabic Language, Cambridge University Press, 1874, Part Third, pp. 122-124 דן בקר, תשעים ותשעה פרקי דקדוק ערבי, אוניברסיטת תל אביב, 1993, עמ' 170-169
Calls (תוכנית טלוויזיה)

Calls (בעברית: שיחות) היא סדרת דרמה ומדע בדיוני אמריקאית המבוססת על סדרה צרפתית בעלת אותו שם. הגרסה האמריקאית נוצרה על ידי פדה אלווארז והיא הפקה משותפת של אפל TV פלוס והרשת הצרפתית Canal+‎. הסדרה עלתה לשידור ב-19 במרץ 2021. הסדרה מגוללת את סיפורם של אנשים באמצעות השמעת שיחות הטלפון שלהם. השיחות מציגות בצורה כרונולוגית את המסתורין שמתרחש לקבוצה של אנשים זרים בזמן אירוע אפוקליפטי. כל פרק מציג סיפור אחר ברצף האירועים. הסדרה לא מכילה צילומי וידאו אלא רק גרפיקה מינימלית המציגה לצופה את גלי הקול של השיחות. אהרון טיילור-ג'ונסון – מארק אוברי פלזה – ד"ר רייצ'ל וויטינג בן שוורץ – אנדי קלנסי בראון – גנרל וילסון דני יוסטון – פרנק דני פודי – ד"ר בורמן ג'יידן מארטל – ג'סטין ג'ואי קינג – סקיילר ג'ודי גריר – אלכסיס קארן גילאן – שרה לילי קולינס – קמילה ניק ג'ונאס – סאם ניקולס בראון – טים פאולה נונייס – אנה פול וולטר האוזר – פלויד פדרו פסקל – פדרו ריילי קיאו – רוז רוזריו דוסון – קאתרין סטיבן לאנג – ד"ר וויטינג הסדרה זכתה בשנת 2021 בפרס אמי לבידור בפריים טיים על עיצוב גרפי, ומועמדת לפרס גילדת הכותבים של אמריקה 2022. העונה הראשונה קיבלה ציון של 95% באתר Rotten Tomatoes. מנגד, בהוליווד ריפורטר כינו את הסדרה "פודקאסט עם שומר מסך". אתר האינטרנט הרשמי של Calls (בשפות מרובות) "Calls", במסד הנתונים הקולנועיים IMDb (באנגלית) "Calls", באתר Rotten Tomatoes (באנגלית) "Calls", באתר Metacritic (באנגלית) "Calls", במסד הנתונים הקולנועיים KinoPoisk (ברוסית) Joe Rossignol, Apple TV+ Previews New 'Calls' Series Based on Short Phone Conversations, Debuts March 19, MacRumors, ‏3 במרץ 2021 Calls, 2021-03-19, נבדק ב-2022-02-14 Outstanding Motion Design Nominees / Winners 2021, Television Academy (באנגלית) Michael Schneider, Michael Schneider, Writers Guild Unveils 2022 WGA TV Award Nominees: ‘Yellowjackets,’ ‘Hacks,’ ‘Reservation Dogs,’ ‘Only Murders in the Building’ and More, Variety, ‏2022-01-13 (באנגלית אמריקאית) CALLS: SEASON 1, rottentomatoes.com Daniel Fienberg, Daniel Fienberg, ‘Calls’: TV Review, The Hollywood Reporter, ‏2021-03-18 (באנגלית אמריקאית)
הקורפוס ה-62 (האימפריה הגרמנית)

הקורפוס ה-62 (בגרמנית: Generalkommando zbV 62 היה קורפוס של צבא הקיסרות הגרמנית במלחמת העולם הראשונה. הקורפוס הוקם בינואר 1917 ופורק באוקטובר 1918. הקורפוס ה-62 הוקם בינואר 1917. עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות. הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung). הקורפוס ה-62 נפרס בבלקן והיה חלק מהארמייה ה-11 הגרמנית, אם כי כלל בעיקר כוחות בולגריים, ולחם בחזית המקדונית עד לפירוקו באוקטובר 1918. לקורפוס ה-62 היו המפקדים הבאים במהלך קיומו: ריכרד פון וברן (15 בדצמבר 1916–19 בפברואר 1918) פאול פלק (19 בפברואר 1918–23 באוקטובר 1918) Cron 2002, p. 89 Note that Corps (z.b.V.) were designated with Arabic, not Roman, numerals. General Commands for Special Use Generalkommandos zur besonderen Verwendung (Genkdo z.b.V.) Cron 2002, p. 87 "The Prussian Machine, GenKdo". אורכב מ-המקור ב-11 באפריל 2012. נבדק ב-29 באוקטובר 2012. {{cite web}}: (עזרה) "German War History". נבדק ב-29 באוקטובר 2012. {{cite web}}: (עזרה)
אצטדיון אירופה פארק

אצטדיון SC-Stadion, הידוע בשם אצטדיון אירופה-פארק (Europa-Park Stadion) מטעמי חסות, הוא אצטדיון כדורגל בפרייבורג, גרמניה. האצטדיון משמש בעיקר כאצטדיון הביתי של קבוצת פרייבורג מהבונדסליגה, והחליף את האצטדיון הקודם של המועדון, השוורצוואלדשטדיון. הוא ממוקם באזור בעיר שנקרא Brühl, ממערב לשדה התעופה פרייבורג. באצטדיון כ-34,700 מקומות ישיבה. האצטדיון ששימש את קבוצת פרייבורג עד לבניית אירופה פארק היה השוורצוואלדשטדיון, שנפתח ב-1954, האצטדיון לא עמד יותר בדרישות של אצטדיון מודרני עקב מידותיו (100.5 מ' × 68 מ'). ב-1 בפברואר 2015 הצביעו תושבי פרייבורג בעד בניית האצטדיון החדש בוולקסווינקל עם 58.2 אחוזים מהקולות. התקציב הסתכם ב-76 מיליון אירו. המועדון קיבל את היתר הבנייה לבניית אצטדיון חדש ב-16 בנובמבר 2018. וכבר באותו החודש החלו העבודות. בנייתו צפויה הייתה להסתיים בתחילה באוגוסט 2020 עם תחילת עונת 2020/2021. באפריל 2020, סמנכ"ל הכספים של המועדון, אוליבר לקי, חשף בריאיון ל-Kicker, מגזין ספורט גרמני, שתאריך מקורי זה לא יתקיים עקב ההשפעות של מגפת הקורונה. זו הסיבה שבגללה נרשם השוורצוואלדשטדיון כמקום נוסף עבור המועדון לעונה זו. ב-2 באוקטובר 2020, כביש הגישה החשוב ביותר - Suwonallee (על שם העיר התאומה הדרום קוריאנית Suwon) - נפתח לתנועה. הכביש עובר בין אזור האימונים של האצטדיון לרצועת הנחיתה של שדה התעופה של פרייבורג (EDTF) הסמוך. באוקטובר 2021 שיחקה הקבוצה את משחקה הראשון באצטדיון. מדיה וקבצים בנושא אצטדיון אירופה פארק בוויקישיתוף Badische Zeitung, Die Suwonallee am neuen Stadion wird am Freitag für den Verkehr frei gegeben - Freiburg - Badische Zeitung, www.badische-zeitung.de (בגרמנית) Europa-Park lands Freiburg stadium naming rights in Infront-brokered deal, SportBusiness, ‏1 באוקטובר 2021 (באנגלית אמריקאית)
הקורפוס ה-66 (האימפריה הגרמנית)

הקורפוס ה-66 (בגרמנית: Generalkommando zbV 66) היה קורפוס של צבא הקיסרות הגרמנית במלחמת העולם הראשונה. הקורפוס הוקם ב-9 במאי 1917 ופורק בתום המלחמה. הקורפוס ה-66 הוקם ב-9 במאי 1917. הוא היה ידוע קודם לכן כ-Grupe "Nowogrodek", על שם העיר נבהרדק. עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות. הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung). עד סוף המלחמה, הקורפוס שירת בחזית המערבית כחלק מהארמייה ה-19, קבוצת הארמיות אלברכט עם הרכב הבא: דיוויזיית הלנדווהר הבווארית ה-2 דיוויזיית התחלופה ה-19 דיוויזיית המילואים ה-17 לקורפוס ה-66 היו המפקדים הבאים במהלך קיומו: לודוויג פון הלד (15 באפריל 1917–3 בפברואר 1918) אדולף פון דר אש (3 בפברואר 1918–22 בספטמבר 1918) ולטר פון ברגמן (22 בספטמבר 1918–סוף המלחמה) Cron 2002, p. 89 Note that Corps (z.b.V.) were designated with Arabic, not Roman, numerals. General Commands for Special Use Generalkommandos zur besonderen Verwendung (Genkdo z.b.V.) Cron 2002, p. 87 Ellis & Cox 1993, p. 187 "The Prussian Machine, GenKdo". אורכב מ-המקור ב-11 באפריל 2012. נבדק ב-29 באוקטובר 2012. {{cite web}}: (עזרה) "German War History". נבדק ב-29 באוקטובר 2012. {{cite web}}: (עזרה)
הקורפוס ה-63 (האימפריה הגרמנית)

הקורפוס ה-63 (הבווארי) (בגרמנית: Generalkommando zbV 63 היה קורפוס של צבא הקיסרות הגרמנית במלחמת העולם הראשונה. הקורפוס הוקם בינואר 1917 ופורק בתום המלחמה. הקורפוס ה-63 הוקם בינואר 1917. עם תחילת מלחמת החפירות, זיהה הצבא הגרמני כי לא ניתן עוד לקיים את יחידת הקורפוס המסורתית, כלומר אחת המורכבת משתי דיוויזיות. בעוד שבמקרים מסוימים (ובמקומות מסוימים) היה די בקורפוס של שתי דיוויזיות, במקרים אחרים היה צורך ב-5 או 6 דיוויזיות. לכן, תחת פיקודו של הינדנבורג (מקיץ 1916), נוצרו מפקדות קורפוס חדשות ללא דיוויזיות אורגניות. הקורפוס החדש הזה נקבע כמפקדה כללית לשימוש מיוחד (בגרמנית: Generalkommandos zur besonderen Verwendung). הקורפוס ה-63 לחם בקרבות השונים ברומניה ופורק בתום המלחמה. על הקורפוס ה-63 פיקד לאורך כל קיומו הגנרל הבווארי אלברט פון שוך. Cron 2002, p. 89 Note that Corps (z.b.V.) were designated with Arabic, not Roman, numerals. General Commands for Special Use Generalkommandos zur besonderen Verwendung (Genkdo z.b.V.) Cron 2002, p. 87 "The Prussian Machine, GenKdo". אורכב מ-המקור ב-11 באפריל 2012. נבדק ב-30 באוקטובר 2012. {{cite web}}: (עזרה) "German War History". נבדק ב-30 באוקטובר 2012. {{cite web}}: (עזרה)
ג'ק וולף

ג'ק תומאס דייוויס (באנגלית: Jack Wolfe; נולד ב-17 בדצמבר 1995), הידוע כג'ק וולף, הוא שחקן אנגלי. וולף נולד בדיוסברי, מערב יורקשייר. יש לו אחות צעירה ממנו. הוא למד בבית הספר אקוורת לאחר מכן סיים את לימודיו באקדמיה מאונטוויו לאמנויות התיאטרון בלונדון בשנת 2017. הוא גם התאמן בבית הספר למוזיקה של צ'טהאם במנצ'סטר . תפקידו הראשון בטלוויזיה היה במחזמר "My life, the musical"' בשנת 2017. באותה שנה הופיע בתיאטרון צ'רינג קרוס במחזה "The Braille Legacy" בתפקיד לואי ברייל ובהצגה "פינוקיו" שהוצגה בתיאטרון המלכותי הלאומי. בשנת 2018 שיחק בתפקיד ראשי בעונה הרביעית של הסדרה הבריטית "Hetty Feather"/ בינואר 2022 פורסם כי וולף ישחק בעונה בשנייה של סדרת הטלוויזיה צל ועצם המבוססת על סדרת הספרים של לי ברדוגו. הסרט "חליל הקסם" בכיכובו יצא במהלך שנת 2022. ב-2023 שיחק בתפקיד גייב גודמן במחזמר כמעט נורמלי, שהוצג ב-Donmar Warehouse בקובנט גארדן שבלונדון. בשנת 2024 המשיך לשחק בהפקה שעלתה ב-Wyndham's Theatre. על תפקיד זה היה מועמד בשנת 2024 לפרס לורנס אוליבייה לשחקן הטוב ביותר בתפקיד משנה במחזמר. ג'ק וולף, ברשת החברתית אינסטגרם ג'ק וולף, ברשת החברתית LinkedIn ג'ק וולף, במסד הנתונים הקולנועיים IMDb (באנגלית) ג'ק וולף, באתר Rotten Tomatoes (באנגלית) ג'ק וולף, במסד הנתונים הקולנועיים KinoPoisk (ברוסית) ג'ק וולף, באתר ספוטיפיי ג'ק וולף, באתר סאונדקלאוד (באנגלית) "The Braille Legacy" (PDF). ביולי 2017. נבדק ב-29 ביולי 2021. {{cite web}}: (עזרה) "Autumn Graduate News". Mountview Academy of Theatre Arts (באנגלית בריטית). נבדק ב-2021-03-28. "Jack Wolfe". Spotlight. נבדק ב-2021-03-27. Jack Wolfe: Wiki, Bio, Age, Height, Career, Family, Girlfriend, Net Worth - Press Informant, Nigeria News Paper, Press Informant, Nigeria News Paper, ‏1 בundefined 2022 REVIEW: Pinocchio, National Theatre ✭✭✭, British Theatre, ‏5 בנובמבר 2017 Alex O’Connell, The Magician’s Elephant: the story behind the RSC’s new show, The Times, ‏6 בספטמבר 2021 ‘Shadow and Bone’ season 2 starts production, RAPPLER, ‏1 בundefined 2022 Andreas Wiseman, Deadline, Deadline, ‏2 בספטמבר 2021 "Father Brown". BBC. נבדק ב-29 ביולי 2021. {{cite web}}: (עזרה) "Inside No. 9". BBC. 8 ביוני 2021. נבדק ב-29 ביולי 2021. {{cite web}}: (עזרה) Dominick, Nora. "Netflix's "Shadow And Bone" Has Officially Cast Nikolai, Wylan, And More For Season 2, And I'm Freaking Out". BuzzFeed (באנגלית). נבדק ב-2022-01-13. "The Braille Legacy: Jack Wolfe debuts in title role, full cast". Stage Faves. 8 במרץ 2017. נבדק ב-29 ביולי 2021. {{cite web}}: (עזרה) "Pinocchio". National Theatre. 2017-06-06. נבדק ב-2021-03-28. "Jack Wolfe". National Theatre. נבדק ב-29 ביולי 2021. {{cite web}}: (עזרה) "Review: Sweeney Todd at the Lyric, Belfast". 8 בפברואר 2019. נבדק ב-29 ביולי 2021. {{cite web}}: (עזרה) "The Snow Queen (2019): Jack Wolfe". Rose Theatre Kingston (באנגלית בריטית). נבדק ב-2021-03-28. Stewart, Greg (22 בנובמבר 2019). "Interview: Jack Wolfe on The Snow Queen at Rose Theatre Kingston". נבדק ב-30 ביולי 2021. {{cite web}}: (עזרה) Orme, Steve (13 ביולי 2021). "Jack to make RSC debut in Magician's Elephant". British Theatre Guide. נבדק ב-29 ביולי 2021. {{cite web}}: (עזרה) Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)
דיוקן משפחתי

האם התכוונתם ל... תצלומים: הדיוקן המשפחתי (וויאג'ר) – פסיפס תמונות של מערכת השמש שצולמו על ידי הגשושית וויאג'ר 1 ב-14 בפברואר 1990 ממרחק של כ-6 מיליארד קילומטרים מכדור הארץ הדיוקן המשפחתי (מסנג'ר) – פסיפס תמונות של מערכת השמש שצולמו על ידי הגשושית מסנג'ר במהלך נובמבר 2010, ממיקום מסלולו של כוכב חמה יצירות אמנות: דיוקן משפחת ונדראמין – ציור שמן מאת הצייר האיטלקי טיציאן דיוקן משפחת בללי – ציור שמן מאת הצייר הצרפתי אדגר דגה
Sentimentai

"Sentimentai" (בעברית: "סנטימנטים") הוא שיר בליטאית של הזמרת הליטאית מוניקה ליו. השיר ייצג את ליטא באירוויזיון לשנת 2022 בטורינו, איטליה. ב-7 בדצמבר 2021 פרסמה רשות השידור הליטאית כי מוניקה ליו עברה את שלבי הסינון להשתתפות בקדם הארצי לאירוויזיון 2022. למחרת פורסמה גם רשימת השירים אותם יבצעו האמנים המתחרים בקדם. שירה של ליו לתחרות היה "Sentimentai". ב-22 בינואר 2022 ביצעה את השיר במקצה השלישי של האירוע והעפילה לשלב חצי הגמר. בחצי הגמר היא הגיעה למקום הראשון עם 24 נקודות, ועלתה לשלב הגמר. ב-12 בפברואר זכה השיר במקום הראשון ונבחר לייצג את ליטא באירוויזיון. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי ליטא תופיע בחלק הראשון של חצי הגמר הראשון. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. ליטא אמורה להופיע שלישית, לאחר לטביה ולפני שווייץ. ב-10 במאי 2022 ביצעה ליו את "Sentimentai" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. ליטא הופיעה כמדינה ה-14, לפני אזרבייג'ן ואחרי גרמניה. ב-14 במאי ליו ביצעה את "Sentimentai" בגמר התחרות. היא הגיעה למקום ה-14 עם 128 נקודות (35 מהשופטים ו-93 מהקהל). סרטון השיר "Sentimentai" באתר יוטיוב Granger, Anthony (2021-12-07). "🇱🇹 Lithuania: Pabandom iš naujo 2022 Participants Revealed". Eurovoix (באנגלית בריטית). נבדק ב-2021-12-07. Menéndez, Hugo Carabaña; Carros, David (2021-12-08). "La LRT lituana presenta los participantes y los títulos de las canciones del Pabandom Iš Naujo 2022". ESCplus España (בספרדית). נבדק ב-2021-12-08. „Pabandom iš naujo!“ – įtempta kova: į pusfinalį keliauja dar 6 dalyviai, vakaro žvaigžde tapo Monika Liu Bilietas į „Pabandom iš naujo!“ finalą – dar 4 dalyvių rankose: žiūrovų ir komisijos simpatijos sutapo, favoritė – Monika Liu "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022 Eurovision.tv, Eurovision 2022: The Grand Final running order, ‏13/05/2022 eurovisionworld, Eurovision 2022 Grand Final